O‘zbekiston delegatsiyasi 17-Osiyo o‘yinlarining yana bir kumush medali bilan boyidi

17-Osiyo o‘yinlarining parallel bruslarda mashq bajarish yo‘nalishida finalga chiqqan Anton Fokin O‘zbekiston delegatsiyasi hisobiga kumush medalni keltirdi, deb xabar bermoqda Stadion.uz.

Anton Fokin murakkablik koeffitsiyenti 6.700 bilan bajargan mashqida 8.775 baho oldi. Natijada uning umumiy ko‘rsatkichi 15.475 ballni tashkil qildi.
Anton Fokindan yuqori ball — 15.800 (6.900+8.900) to‘plagan yaponiyalik Yuya Kamoto oltin medalga sazovor bo‘ldi. Uchinchi o‘rinni esa vyetnamlik Tan Puong Din egalladi — 15.416 (6.800+8.616).
Shu tariqa O‘zbekiston delegatsiyasi hisobidagi kumush medallar soni to‘rttaga yetdi. Shuningdek, O‘zbekiston hisobida yana yettita bronza medal ham bor.